HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Tervetuloa ohjelman pariin. Olen Hermes Falcão Jr.
Tänään luvassa on erityinen ohjelma.
Esitän sanoman, jonka saarnasin täällä studiossa.
Meillä on joka päivä suora lähetys Facebookissa ja YouTubessa.
Ellet ole vielä tilannut YouTube-kanavaamme, tee se.
Etsi revivalexplosion ja valitse Tilaa.
Julkaisemme viikoittain videoita tiistaista perjantaihin -
ja myös sunnuntaisin jumalanpalveluksestamme.
Lisäksi on erikoissanomia ja rukousta. Lähetykset ovat suoria.
Tänään näemme lähetyksen lopunaikojen sarjastamme.
Puhuin Laodikean seurakunnasta.
Nykyajan läntistä seurakuntaa -
voi aika ajoin verrata yleisesti Laodikean seurakuntaan.
Meillä on kaikkea. Teknologiaa, järjestelmiä ja resursseja.
Silti meiltä aina välillä puuttuu hengellinen puoli.
Voimme verrata raamatunpaikkoja.
Jumala kutsuu meitä asettamaan elämämme linjaan Sanan kanssa.
Uskon sanoman siunaavan teitä valtavasti.
Lopuksi rukoilen puolestanne, että Jumala koskettaa elämäänne -
ja tekee sydämenne jälleen palavaksi Pyhän Hengen tulta.
Tilaa siis kanavamme.
Etsi revivalexplosion tv. Valitse Tilaa ja paina kellokuvaketta, -
jotta saat ilmoituksen, kun suora lähetys alkaa.
Käy tykkäämässä Facebookissa sivusta Revival Explosion Ministries.
Viikoittain julkaisemamme sisältö siunaa teitä.
Kuunnellaan sanoma. Rukoillaan sitten. Siunausta.
Tänään aiheena on Ilmestyskirjan luvun 3 yksi seurakunta.
Se on Laodikean seurakunta.
Valitsin tämän seurakunnan, -
koska se muistuttaa paljon monia moderneja seurakuntia länsimaissa.
Monia niistä.
En väitä, että kaikki ovat sellaisia.
En mielelläni tee ikinä yleistyksiä, -
sillä se ei ole totta.
Nykyään on olemassa hyviä ihmisiä.
On pastoreita, jotka ovat tulessa ja saarnaavat totuutta.
En ole ainoa. En ole ainoa ääni tietenkään.
Mutta me olemme ääni.
Ja meillä on mandaatti saarnata totuutta -
ja julistaa evankeliumia kansoille.
Monet on tavoitettu.
Viime viikolla kerroin, että lähetimme ohjelman Pakistanissa.
29 muslimia antoi sydämensä Jeesukselle -
televisio-ohjelman kautta.
Vielä maaliskuussa olimme Israelissa.
Ennen kuin matkustusrajoitukset astuivat voimaan, olimme Israelissa.
Satoja ihmisiä parani, enkä ollenkaan liioittele, sillä se oli televisiossa.
Saimme tosi monia todistuksia, -
että syöpiä parani.
Luita parani.
Lihaksia, ihmisten korvia parani.
Monia todistuksia television kautta.
TBN Venäjän kautta.
Me siis julistamme evankeliumia.
Niin käy, kun julistaa tosi evankeliumia Kristuksesta.
Jeesus toimii voimassa. Pyhä Henki vahvistaa julistetun Sanan.
Tahdon nyt mennä Raamattuun. Sen jälkeen näytän todistuksen.
Ette ehkä nähneet eilistä. Se kestää vain minuutin. Mutta nyt Sanaan.
Ilm. 3:14.
"Ja Laodikean seurakunnan enkelille kirjoita: -
'Näin sanoo Amen, se uskollinen ja totinen todistaja, -
Jumalan luomakunnan alku: -
Minä tiedän sinun tekosi: -
sinä et ole kylmä etkä palava; -
oi, jospa olisit kylmä tai palava!
Mutta nyt, koska olet penseä, etkä ole palava etkä kylmä, -
olen minä oksentava sinut suustani ulos.
Sillä sinä sanot: Minä olen rikas, minä olen rikastunut -
enkä mitään tarvitse; -
etkä tiedä, että juuri sinä olet viheliäinen ja kurja -
ja köyhä ja sokea ja alaston.
Minä neuvon sinua ostamaan minulta kultaa, tulessa puhdistettua, -
että rikastuisit, ja valkeat vaatteet, että niihin pukeutuisit -
eikä alastomuutesi häpeä näkyisi, -
ja silmävoidetta voidellaksesi silmäsi, että näkisit.
Kaikkia niitä, joita minä pidän rakkaina, minä nuhtelen ja kuritan; -
ahkeroitse siis ja tee parannus.
Katso, minä seison ovella ja kolkutan; jos joku kuulee minun ääneni -
ja avaa oven, niin minä käyn hänen tykönsä sisälle -
ja aterioitsen hänen kanssaan, ja hän minun kanssani.
Joka voittaa, sen minä annan istua kanssani valtaistuimellani, -
niinkuin minäkin olen voittanut ja istunut Isäni kanssa -
hänen valtaistuimellensa.
Jolla on korva, se kuulkoon, mitä Henki seurakunnille sanoo.'"
Nämä ovat Jeesuksen sanat apostoli Johanneksen kautta.
Hän nuhtelee seurakuntaa rakkaudessa.
Hän kutsuu seurakuntaa parannuksentekoon.
Jättämään omahyväisyys ja kompromissien teko Sanan suhteen.
Uskon, että Jumalalla on tässä hetkessä sanoma seurakunnalle.
Erityisesti läntisessä maailmassa.
Seurakunta on maallistunut.
Seurakunta on omaksunut maailman arvot.
Eivät kaikki, mutta monet.
Heille on tärkeää se, -
mikä on tärkeää maailmalle.
Arvojärjestelmä on turmeltunut monin paikoin.
Jeesus antoi Laodikean seurakunnalle vahvan sanan.
Kaikki ihmiset eivät pidä vahvoista sanoista.
He kuuntelevat mielellään vain sellaista, mitä he itse haluavat kuulla.
Mutta en ole sellainen saarnaaja, joka puhuu ihmisten korvasyyhyyn.
Haluan saarnata totuutta, -
sillä tiedän, että totuus vapauttaa ihmiset.
Totuus vapauttaa prostituoidut.
Totuus vapauttaa narkomaanit.
Totuus murtaa vihollisen kahleet.
Totuus muuttaa ihmisiä ja täyttää heidät Jumalan rakkaudella.
Jeesus otti tuon seurakunnan käsittelyynsä.
Ilmestyskirjassa on seitsemän seurakuntaa.
Seurakunnat sijaitsivat Vähässä-Aasiassa.
Nykyisen Turkin alueella.
Olin siellä viime kuussa.
Nämä seurakunnat sijaitsivat sillä alueella.
Laodikea sijaitsi hyvin suositussa paikassa.
Siellä oli paljon ihmisiä kaikista kansoista.
Se oli kuin New York nykyään.
Tai Tokio tai Lontoo.
Hyvin suosittu, täynnä ihmisiä kaikenlaisista paikoista.
Tuosta seurakunnasta tuli rikas ja vauras.
He ajattelivat, että heillä menee todella hyvin.
Luonnollisessa mielessä kaikki näytti tosi hienolta.
Sillä oli paras äänentoisto.
Sillä oli paras tv-työ.
Siirrän sen vain nykyajan asiayhteyteen.
Heillä oli parhaat kaikesta.
Minä pidän siitä, että on hyviä asioita. On hyvä omistaa parasta mahdollista.
Tehdä parhaansa. Omata erinomaisuuden henki.
Se on erittäin hyvä.
Mutta he unohtivat toisen puolen.
Hengellisen puolen.
He unohtivat voitelun ja Jumalan mielen mukaisuuden.
He alkoivat tinkiä arvoistaan.
He alkoivat tinkiä totuudesta.
Ja sitten Jeesus sanoi heille: -
"Minä tiedän sinun tekosi: -
sinä et ole kylmä etkä palava; -
oi, jospa olisit kylmä tai palava!"
Jeesus siis sanoi seurakunnalle: -
"Kunpa valitsisit paikkasi."
Sinun pitää tehdä elämässäsi päätös.
Palvele joko Jumalaa tai paholaista.
Ei ole välimaastoa.
Ei voi keikkua siltä väliltä.
Niin kuin Joosua sanoi kerran: -
"Minä ja minun huoneeni palvelemme Herraa."
Sinun on tehtävä se päätös sydämessäsi.
Seurakuntasi ei voi päättää sitä puolestasi.
En voi päättää sitä puolestasi.
Se on henkilökohtainen päätös, joka on tehtävä.
Jeesus sanoi seurakunnalle: "Teillä on kaikkea."
"Te luulette, että teillä on kaikkea."
"Mutta ette ole kylmä ettekä palava."
"Olette omaksuneet maailmalliset arvot."
Jeesus sanoo: "sinä sanot: Minä olen rikas, -
minä olen rikastunut -
enkä mitään tarvitse".
Sitten Hän kertoo, miltä seurakunta näytti Jumalan silmissä.
"...etkä tiedä, että juuri sinä olet viheliäinen -
ja kurja ja köyhä ja sokea ja alaston."
Se on voimakkaasti sanottu.
"Mutta Hermes, luulin, ettei Jeesus puhunut näin voimakkaita sanoja."
"Minusta tuo ei ole rakkaudellista."
Rakkaus ei ole ainoastaan silittelyä ja hivelyä.
Ne ovat hyviä asioita, ja niille on paikkansa Jumalassa.
Isämme on rakastava.
Raamattu sanoo, että Jumala on rakkaus.
Yksi rakkauden ominaispiirre -
on ojennus ja nuhtelu rakkaudessa.
Kuka vanhempi... Montako vanhempaa katsojissamme on?
Teillä on lapsia, pikkumuksuja.
Teillä on poikia tai tyttäriä.
Näette heidän tekevän jotain pahaa ja väärää.
Jotain todella typerää.
Moniko teistä ei ojentaisi heitä?
Koska te rakastatte heitä.
"Rakastan poikaani. Hän käyttäytyy kuin pirulainen."
"Mutta annan hänen tehdä niin, koska rakastan häntä."
Ei! Jos todella rakastat häntä, sinä takuulla ojennat häntä, -
jotta hän palaa oikealle tielle ja hänestä voi kasvaa hyvä mies.
Niin se toimii, koska sinä rakastat.
Joskus olet ankara.
Jumalassa on paikka, jossa Hän voi olla ankara -
sanoissaan, joita Hän käyttää.
Mutta se on aina sinun hyväksesi.
Paholainen käyttää sanoja tuhotakseen sinut.
Jumala käyttää sanojaan rakentaakseen sinua.
Jeesus oli tässä ankara.
Hän sanoi: "Sinä olet köyhä, sokea ja alaston."
Sokea, sillä heillä ei ollut hengellistä erottelukykyä.
Jeesus ei puhunut tässä fyysisestä sokeudesta.
Hän sanoi: "Olette sokeita, sillä ette näe hengellistä todellisuutta."
Ette osaa erottaa hyvää ja pahaa.
Ette tiedä, mikä on Jumalasta ja mikä taas ei.
Teillä ei ole hengellistä erottelukykyä.
Siksi he olivat sokeita, Jeesus sanoi.
Hän sanoi: "Sinä olet köyhä."
Se tarkoittaa, ettei heillä ollut hyviä tekoja.
Jeesus ei puhunut tässä rahasta.
Hän puhui hyvistä töistä.
Hän sanoi: "Teillä ei ole aarretta taivaassa." Siihen Hän viittasi.
Ette tee mitään vaikuttaaksenne ihmisiin evankeliumilla.
Olette köyhiä, sokeita ja alastomia.
Miksi alastomia?
He eivät olleet Jumalan armon peittämiä.
He luottivat omaan kykyynsä.
Alastomuus on sitä, -
ettei kuljettu Jumalan armossa, kyvyssä ja voimassa.
Ja sitten Jeesus sanoi, -
että he tarvitsivat valkoiset vaatteet.
Mistä se puhuu?
Pyhyydestä.
Tarvitsette valkoisia vaatteita.
Vaihtakaa vaatteet. Pukekaa yllenne valkoiset vaatteet.
Älkää olko alastomia.
Kaikki tämä on hengellistä symboliikkaa.
Voidelkaa silmänne silmävoiteella, -
että näkisitte.
Toisin sanoen: "Antakaa Henkeni -
avata ymmärryksenne ja silmänne näkemään totuus."
Halleluja. Kiitos, Jeesus.
Hän käski myös ostaa Häneltä tulessa puhdistettua kultaa, -
että rikastuisitte.
Se puhuu taivaan todellisesta aarteesta.
Uskon, että tämä sanoma sopii myös meille.
Jeesus puhui Laodikean seurakunnalle.
Nämä sanat kaikuvat vielä tänäkin päivänä.
Monia raamatunkohtia -
voi soveltaa meihinkin.
Uskon, että tämä sana sopii nykyajan seurakuntaan.
Tai ainakin isoon osaan nykyajan seurakuntaa.
Jumala käsittelee sanomaamme.
Milloin viimeksi kuulit saarnan taivaasta ja helvetistä?
Ja tuomiopäivästä?
Milloin?
No, saarnasin siitä eilen.
Mutta ellei sitä lasketa, milloin viimeksi kuulit saarnan -
taivaasta ja helvetistä -
ja tuomiopäivästä?
Että eräänä päivänä jokainen joutuu tekemään tiliä Jumalalle. Milloin?
Sinä tulet tekemään tiliä kaikesta, minkä Jumala on sinulle uskonut.
Sanoma puhutteli varmasti sydäntäsi, aivan kuten minunkin sydäntäni.
Uskon, että meidän tulee analysoida ja tutkia sisintämme -
ja antaa Herran muuttaa sydämemme ja mielemme.
Pyydetään Pyhää Henkeä: "Muuta, uudista minut sisäisesti."
Tahdon rukoilla, että Herra tekee työtä sydämessäsi.
Mitä enemmän annat Herran tehdä työtä sisimmässäsi, -
sitä enemmän Hän tekee kauttasi.
Rukoillaan yhdessä ja pyydetään Jumalaa -
tekemään syvää työtä sydämessämme.
Saatat olla kaukana Kristuksesta. Et ehkä edes tunne Häntä.
Rukoilen, että Hän tulee sydämeesi, kun sanot: "Herra Jeesus, -
kiitos, että kuolit ristillä syntieni edestä -
ja nousit kuolleista kolmantena päivänä."
"Uskon, että olet Jumalan Poika. Tule sydämeeni."
"Pelasta minut synneistäni ja kirjoita nimeni elämän kirjaan."
"Anna minulle anteeksi. Puhdista ja täytä minut Pyhällä Hengelläsi."
Jos rukoilit sydämestäsi, Jeesus astui sydämeesi.
Sait anteeksi syntisi, ja olet nyt uusi luomus.
Rukoilen kosketusta Jumalalta juuri nyt.
Isä, Jeesuksen nimessä, kiitos kosketuksestasi.
Kiitos ihmeiden voimasta ja paranemisesta.
Kiitos vapautumisesta ja läsnäolosta, joka virtaa koteihin ja perheisiin.
Siunaa heitä. Ympäröi heidät läsnäolollasi. Kosketa tulellasi.
Suo heidän palvella Sinua innolla Jumalan kirkkauden puoleen.
Isä, kiitos jokaisesta katsojasta ja ystävästä Jeesuksen nimessä.
Herra sinua siunatkoon tänään.
Palakoon sydämesi kirkkaasti Pyhän Hengen tulta.
Etsi Herraa, kun Hänet voidaan vielä löytää.
Hänellä on suuria asioita varattuna niille, jotka etsivät Häntä.
Raamattu sanoo, että Hän palkitsee ne, jotka etsivät Häntä.
Hän on palkitsija, ja Hän tahtoo palkita sinut.
Jeesus rakastaa sinua. Hän on puolellasi, ei sinua vastaan.
Rukoilemme puolestasi. Olet rakas. Lähetä rukouspyyntösi.
Pidetään yhteyttä. Jumalan siunausta! Näkemiin.
HERÄTYKSEN LÄPIMURTO Hermes Falcao Jr.:n kanssa.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz